चलो! यहां उपलब्ध सारा पानी इस्तेमाल कर लो!
जल्दी करो! जल्दी करो! आग बुझाने के लिए चादरों का इस्तेमाल करो।
इन झोपड़ियों को तोड़ दो। आग रोकने के लिए कुछ व्यवस्था करनी होगी।
मुझे नफ़रत है आग से। मुझे मारना चाहता है? ले मार!
कहाँ आग लगी है?
सागर वाड़ा में। लिन वहीं रुका था।
तुमने ही कहा था कि वह जा चुका है।
मुझे ठण्ड लग रही है।
ठीक है। तुम्हें इस हिस्से को साफ़ रखना होगा। समझे न?
समझ गया। ठीक है।
ठीक है। बढ़िया।
सलाम वालेकुम, मिस्टर लिन।
वालेकुम अस्सलाम।
मैं कासिम अली, यहाँ का मुखिया।
प्रभु ने मुझे आपके बारे में सबकुछ बताया है।
धन्यवाद, मिस्टर लिन।
आप जो भी कर रहे हैं उसके लिए शुक्रिया।
वैसे, अगर ज़रूरत की चीज़ें होतीं तो ज़्यादा लोगों को बचा सकता था।
अगर तुम मुझे ज़रूरत का सामान दो...
इनमें से कई लोगों को अस्पताल, दवाई और आईवी की ज़रूरत है।
हाँ, पर वे सारी चीज़ें यहाँ उपलब्ध नहीं हो सकती।
हमारे पास जो था वह आपको दे दिया गया है, हाँ?
पार्वती?
अरे, कोई लक्ष्मी को देखो!
क्या हुआ? क्या हुआ, लक्ष्मी?
लिन, यहाँ आओ!
ठीक है, उन्हें यहाँ ले आओ।
उन्हें लिटाने के लिए एक मेज़ चाहिए।
आराम से। धीरे, धीरे।
ठीक है। आप ठीक हैं। नहीं, आप ठीक हैं।
आप ठीक हैं। आराम से। आप ठीक हैं।
उनसे पूछो कि क्या उसे साँस लेने में तकलीफ़ हो रही है?
उन्हें अस्पताल ले जाना होगा उस नुकीले धातु को निकालने के लिए।
क्या, तुम यह नहीं कर सकते? -नहीं। नामुमकिन है।
लगता है फेफड़े को नुकसान पहुँचा है।
माँ। -रवि!
नहीं। नहीं! यह निकल गया।
रवि! -माँ!
प्रभु! अपना हाथ वहाँ रखो, ठीक है?
ज़ोर से दबाओ।
अपने हाथ हटाओ। अपने हाथ हटाओ!
उन्हें पकड़ कर रखो। ठीक है? -ठीक है।
उन्हें हिलने मत देना। -ठीक है।
इनसे कहो इससे इन्हें साँस लेने में आसानी होगी।
उसे छुओ मत!
मेरी माँ से दूर रहो!
कासिम, मुझे सुनने दो।
रवि, रुक! वह उनकी मदद कर रहे हैं।
रवि? -अब यह ठीक हैं?
रवि। रवि। -माँ।
रवि।
धत तेरे की।
क्या हुआ? -इन्हें डॉक्टर की ज़रूरत है। अभी के अभी।
हटो!
प्रभु, इन्हें उठाने में मेरी मदद करो।
मेरे तीन गिनने पर। एक, दो, तीन।
माँ। -मिस्टर लिन, इसे कहाँ ले जा रहे हैं?
इन्हें इलाज की ज़रूरत है वरना यह मर जाएँगी।
तो मर जाने दीजिए उन लोगों के बीच जिन्हें वह प्यार करती है।
मैं चाहता हूँ ये उन लोगों के साथ जिएँ जिन्हें यह प्यार करती हैं,
न कि उनके बीच दम तोड़ दे। प्रभु?
यह ठीक नहीं हो रहा। -तीन गिनने पर। एक, दो, तीन।
रवि। रवि। -लक्ष्मी, सब ठीक है।
हम तुझे अस्पताल ले जा रहे हैं। -चलो!
रवि। रवि!
घबराओ मत, रवि। वे तुम्हारे माँ की मदद कर रहे हैं।
लिन।
लिन, सुनो!
ये नहीं मरेंगी, प्रभु। मैं इन्हें नहीं मरने दूँगा।
हे! हमें मदद चाहिए!
हे! रुको! हे!
प्रभु। -यहाँ एक औरत की हालत गंभीर है।
प्रभु।
हे। हे, रुको!
लिन, रुको! बस करो!
क्या कहा उसने?
क्या फ़र्क पड़ता है?
मुझे जानना है।
उसने रवि के बारे में पूछा।
वे जल्दी लौट आएँगे।
कितनी झोपड़ियाँ बर्बाद हो गई आग में?
तीस। मेरी झोपड़ी मिलाकर।
माँ!
मैं जाकर थोड़ी चाय और कुछ खाने को लेकर आता हूँ, ठीक है?
मुझे भूख नहीं है।
लिन।
तुम वह सब उसकी भलाई के लिए कर रहे थे। मुझे पता है। इसलिए तुम...
यह सब मेरी ग़लती है।
प्रभु, अगर मैं यहाँ न आया होता तो आग लगती ही नहीं...
लिन, प्लीज़।
यहाँ आग लगती रहती है।
तुम्हें लगता है मुझे लक्ष्मी के जाने का अफ़सोस नहीं है, हाँ?
इस बार हमारी क़िस्मत अच्छी थी।
पिछले साल, इससे कहीं भयंकर आग लगी थी, और कहीं ज़्यादा झोपड़पट्टियाँ जलकर ख़ाक हुई थीं।
बीस से ज़्यादा लोगों की मौत हुई थी।
मैं खाना लेकर आता हूँ, ठीक है?
नीचे रखो... धत्।
क्लिपबोर्ड को निचे रखो और हाथ ऊपर करो।
अब आगे भी बढ़ो।
किसी भी अलार्म बटन को छूने की कोशिश भी मत करना, ठीक है?
क्या आप महिलाएँ इस बैग में पैसे भर देंगी, प्लीज़?
यहाँ पर हर चीज़ का बीमा हुआ है। तो फ़िक्र करने की कोई बात नहीं।
जैसा उसने कहा वैसा करो।
प्लीज़... लौरा। -ठीक है।
आलसी कमीनों, कोई ढंग का काम क्यों नहीं करते?
हे! माफ़ करना, मोटी, यही हमारा काम है।
हमारे रास्ते में मत आओ, ठीक है?
देखो, दोस्त। सबकुछ ठीक है। बस तुम्हें यह बैग भरना है।
तुम्हें नज़र नहीं आ रहा कि वह डरी हुई है?
बैग भरो!
रास्ते से हटो! हटो!
संभल कर।
माफ़ करना, दोस्त। ग़लती हो गई।
हे। मुझसे दूर रहो।
बन्दूक गिरा दो।
मुझसे दूर रहो! कमीने। बन्दूक गिराओ!
मुझसे दूर रहो।
बन्दूक गिराओ! गिराओ! -ठीक है।ठीक है!
यह तुमने क्या किया?
चलो।
डेल।
डेल, चलो यहाँ से।
अभी। चलो।
डेल।
कोई एम्बुलेंस बुलाओ।
ठीक है। हे, आखें खुली रखो। हे।
तुम्हें कुछ नहीं हुआ है, दोस्त। तुम ठीक हो।
आखें खुली रखो।
उससे दूर रहो!
शांताराम
सलाम वालेकुम, वालिदभाई।
वालेकुम अस्सलाम, क़ादरभाई।
अच्छी जगह चुनी है।
सोच कर बुरा लगता है कि किसी समय इस जगह की वजह से लोगों की रोज़ी रोटी चलती थी।
अरे, हर चीज़ की एक मियाद होती है, हाँ?
और हर किसी की भी।
तो, तुम बात करना चाहते थे। यहाँ बात कर सकते हैं।
रुजूल आदेकर की मौत हो गई।
अगर मैं तुम्हारी जगह होता तो मैं भी यही करता।
सभी कम्पनियाँ शान्ति से हैं।
हमारे लोग राह चलते एक दूसरे को मार नहीं रहे,
और सब तस्सली से हैं।
कम्पनियाँ तसल्ली से हैं क्योंकि उन्हें चलाने वाले थके हुए, बुज़ुर्ग हैं
जो वर्तमान परिस्थिति से ख़ुश हैं।
सिर्फ़ तुम्हारी परिस्थिति से नहीं?
सही कहा।
रुजूल... उसे लगता था तुम कमज़ोर हो, है न?
क्या सही है उसकी निश्चितता किसी को कमज़ोर नहीं बनाती,
वरना कोलाबा में पासपोर्ट बाज़ार मैं नहीं, तुम चला रहे होते।
क्या यही बात है, वलीद?
तुम अपने आहत हुए अहम के लिए एक लड़ाई शुरू करना चाहते हो?
मैं कुछ शुरू नहीं कर रहा। यह धंधा है, यार।
सागर वाड़ा बेशक़ीमती है। इसलिए मैंने बस रुजूल को एक बेहतर प्रस्ताव दिया।
मैं सागर वाड़ा नहीं खोने वाला।
क्या यह एक धमकी है?
बस एक सच्चाई है।
तुम्हारे लिए हो सकती है, चाचू, हाँ?
पता है, सच्चाई क्या है
यह तो नज़रिये पर निर्भर है।
मेरे लिए सच्चाई यह है कि मेरे पास तुम्हारे मुक़ाबले ज़्यादा लोग और ज़्यादा पैसे हैं।
मेरे लिए सच्चाई यह है कि औरतें और ड्रग्स हमारे धंधे का भविष्य हैं
पर तुमफिर भी अतीत में जीना पसंद करते हो।
क़ादरभाई, लोगों को वह देना ज़रूरी है जो उन्हें चाहिए।
वरना तुम इतिहास बन जाओगे।
शायद मैं मेरे सागर वाड़ा के गेट पर तुम्हारी एक बड़ी सी मूर्ति बनवाऊँगा, हाँ?
तुमसे बात करके हमेशा मज़ा आता है, वालिदभाई।
जाग गए? अच्छा है। आओ। तुम्हें कुछ दिखाना है।
ठीक है। एक मिनट में आया।
आओ भी।
हे।
ये सब क्या कर रहे हैं?
ये तुम्हारे मरीज़ हैं?
क्या मतलब?
इन्हें पता है कि कल रात तुमने कैसे इलाज किया था
तो अब वे तुमसे मिलना चाहते हैं।
नहीं। नहीं, मैं...
लिन, नहीं... इंतज़ार करने में परेशानी नहीं है, लिनबाबा। -मैं नहीं कर सकता।
ये यहाँ एक घंटे से इंतज़ार कर रहे हैं। मैंने उनसे कहा कि तुम्हें नींद की ज़रूरत है।
प्रभु।
अगर तुम यहाँ नहीं भी होते, वे फ़िर भी इंतज़ार कर रहे होते
किसी फिज़ूल सी चीज़ का,
जिससे उन्हें मायूसी ही हाथ लगती।
लेकिन किसी अच्छी चीज़ के लिए इंतज़ार करना, वह तो अलग बात है न?
मैं यह नहीं कर सकता। देखो, मैं डॉक्टर भी नहीं हूँ।
डॉक्टर न होने से तो बेहतर है एक बुरा डॉक्टर होना।
मैं यह नहीं कह रहा कि तुम बुरे हो, पर अगर होते तो भी फ़र्क नहीं पड़ता।
लिन, प्लीज़।
प्रभु। -लक्ष्मी की मौत लिखी थी।
और हम उसका शोक मनाएंगे।
कभी-कभी ऐसा ही होता है।
कैसा है तू, प्रभु? -ठीक हूँ।
मिस्टर लिन।
देखो, कल रात के लिए माफ़ी चाहता हूँ। तुम सही थे। तुम्हारी बात माननी चाहिए थी।
कासिम, क्या यह हमारी मदद करेंगे?
मन कर रहा था भाग जाऊँ,
कार्ला के पैसों की वजह से मिले दूसरे मौके का फ़ायदा उठाऊँ और मुंबई से निकल जाऊँ,
यह भूलकर कि मेरी मदद करने की वजह से इन लोगों का क्या हश्र हुआ।
सब ठीक होगा, देखना।
इंशाल्लाह।
यह रक़म बहुत ज़्यादा है, लिनबाबा।
हाँ, क्योंकि मुझे बहुत सामान चाहिए होगा।
लेकिन तुम ऐसा क्यों कर रहे हो?
मेरे पास अपने कारण हैं।
ले भी लो। और इसका इस्तेमाल जले हुए घरों को दोबारा बनाने में करना।
प्लीज़।
मैं कोशिश करूँगा कि एक-एक पैसा ज़रूरतमंदों के काम आए।
ठीक है! दो और मिनट। ठीक है?
ठीक है।
यह लगा लेना, ठीक है?
मेरे नसीब में ही था यह।
मेरे जैसा प्रशिक्षित कोई और आदमी जुर्म करने की वजह से मजबूरी में बस्ती नहीं पहुँचता।
किसी और अपराधी के पास मेरे जैसा प्रशिक्षण भी नहीं होता।
मुझे क़िस्मत का यह मज़ाक समझ नहीं आया और न ही मुझे हँसी आई।
पर मुझे पता था कि मैं नहीं जा सकता।
बीस और मरीज़ हैं।
ठीक है? बाहर आओ। ठीक है।
चलो। चलो।
हैलो।
तुम्हें खा लेना चाहिए।
अस्वस्थ खाना।
तुम कभी-कभी बच्चों जैसा बर्ताव करती हो।
क्या तुम मुझसे नाराज़ हो कि साफ़-सुथरा होने में मैंने तुम्हारी मदद की?
नाराज़ तुम हो, मैं नहीं।
क्या मेरी देखभाल करने में तुम्हें इतनी परेशानी है?
मैं चाहती हूँ तुम अपना ख़्याल रखो, लीसा।
लेकिन तुम ऐसा नहीं करोगी क्योंकि तुम्हें शक्तिहीन रहना अच्छा लगता है
ताकि जिस भी दुनिया में तुम हो वह तुम्हारे इर्द गिर्द घूमती रहे।
कुछ लोग आपका ख़्याल रखते हैं क्योंकि वे आपसे प्यार करते हैं।
वह कोई बुरी बात नहीं है।
और तब क्या होगा जब वे साथ नहीं होंगे?
आप लोगों की परवाह करना इसलिए नहीं छोड़ सकते कि वे शायद किसी दिन
साथ नहीं होंगे।
मैं बहस नहीं कर सकती, लीसा। इस वक़्त नहीं।
मैं तुमसे नहीं लड़ सकती, ख़ासकर इस परिस्थिति में।
मुझे माफ़ करना।
तुम सही कह रही हो। मैं बहुत ज़िद्दी और स्वार्थी बन रही हूँ।
क्या हुआ?
कल मैं बस यही सोच रही थी कि मुझे कमज़ोर नहीं पड़ना है।
और अब, मैं आँखें बंद करती हूँ तो मुझे रुजूल की लाश नज़र आती है।
क़ादर को पता था।
उसने मुझे बचाने की कोशिश की और वह जितनी कोशिश करता,
उतना ही मैं यह साबित करने पर तुल जाती कि मैं सब संभाल लूँगी।
तुम्हें कुछ साबित करने की ज़रूरत नहीं, कार्ला।
अगर नहीं किया, तो सौदा पूरा नहीं होगा।
और क्या यह इतनी बुरी बात है?
आख़िरी बार कब तुमने ये सारी चिंताएँ भूलकर ख़ुशी महसूस की थी।
असली ख़ुशी?
चलो साथ शैतानी करते हैं।
वादा करती हूँ कि इसे थोड़ा सा खा लूँगी और तुम्हारे लिए सिर दर्द नहीं बनूँगी,
अगर तुम मुझसे वादा करो कि पहले की तरह तुम यहाँ रहकर मेरे साथ गाने बजाओगी
जब तक सारी शराब और हशीश ख़त्म न हो जाए।
ठीक है।
तुम्हें आराम करना है? मैं इन्हें कहता हूँ कल आने के लिए।
नहीं, मैं ठीक हूँ।
रुको! डॉ. लिन एक छोटा सा ब्रेक लेंगे।
यह शुक्रिया कहने के लिए, डॉ. लिन।
दरअसल, यह प्रभु का सुझाव था।
मेरा सुझाव था।
इसने कासिम अली से बात कर के मुझे यह झोपड़ी इस्तेमाल करने की इजाज़त दिलवाई।
मैंने कासिम अली से बात की।
प्रभु ही हर ज़रूरत का सामान लेकर आया।
मैं ज़रूरत का सामन लेकर आया।
वाह, प्रभु। तूने बहुत अच्छा किया।
आपको मरीज़ों के इलाज में कोई मदद चाहिए?
नहीं, सब ठीक है। शुक्रिया।
यह बहुत ही स्वादिष्ट है।
बहुत अच्छे, लिनबाबा। बहुत चतुर, एकदम बढ़िया चल रहा था,
जब तक तुमने उसे भेज नहीं दिया था। पार्वती!
शुक्रिया, हँ?
और तू फ़िक्र मत कर, मैं तेरा ट्रे लौटा दूँगा।
चाय की दुकान पर।
तू होगी न?
मैं हूँगी वहाँ पर।
सब क्या... क्या घूर रहे हो? काम नहीं है क्या?
चलो!
तुम्हें बहुत मज़ा आ रहा है, हाँ?
स्वादिष्ट है।
द पैलेस में प्रवेश सिर्फ़ अपॉइंटमेंट से मिलता है।
द पैलेस चल रहा है क्योंकि हम उसे चलने देते हैं।
ज़ू से कहो हम आए हैं। जाओ।
मैं कोई असहाय लड़की नहीं हूँ, पद्मा, जो तुम्हारी सख़्ती से डर जाऊँगा।
अगर आप कोई हथियार साथ लाए हैं, तो उसे यहाँ छोड़ना होगा।
मैं ऐसा कुछ नहीं करूँगा।
आपके आने से बहुत ख़ुशी हुई, क़ादरभाई। कुछ पिएँगे आप?
कुछ ही दिन पहले, मैंने कुछ पल रुजूल आदेकर के साथ बिताए थे।
आज सुबह मैंने कुछ समय वलीद शाह के साथ बिताया है।
और अब मैं तुमसे मिलने आया हूँ।
मुझे तुम्हारा व्यवसाय पसंद नहीं है
पर मैं यह भी समझता हूँ कि इस व्यवसाय का होना ज़रूरी है।
इसलिए तुम्हें यहाँ आने दिया गया और तरक्की करने दी गई है।
लेकिन तुम्हारी तरक्की के लिए एक ही शर्त थी। निष्पक्षता।
मुझसे ग़लती हो गई, क़ादरभाई।
मैं बस आपसे माफ़ी ही मांग सकती हूँ।
मुझे पहले लगा, आपको इस बारे में पता है।
और जब मुझे पता चला ऐसा नहीं है तब तक बहुत देर हो चुकी थी।
जैसा कि आपने कहा, यहाँ बंबई में मेरी स्थिति नाज़ुक है...
मैडम, आप झूठ भी नहीं बोल पा रहीं।
उम्मीद है जब आप एक वैश्या थीं आप इससे बेहतर झूठ बोल लेती थीं।
जैसा कि मैंने कहा, मुझसे ग़लती हुई है।
लेकिन मुझे नहीं लगा था कि अगर इसके लिए मुझे मरना पड़े
तो वह मौत देखने के लिए आप ख़ुद यहाँ आएँगे।
तुम मर गईं तो मेरे किसी काम नहीं आओगी। ज़िंदा रहीं, तो शायद काम आ जाओ।
यह समझ लो कि जब मैं इस महल से बाहर जाऊँगा, तो तुम्हारी ज़िन्दगी मेरे पास गिरवी होगी
उस अहसान के बदले जिसके लिए तुम अब मेरी कर्ज़दार हो गई हो।
और जब भी मैं तुम्हें कुछ कहूँ, तुम्हें करना होगा,
वरना तुम्हारी चिता इस महल में जलेगी।
आपको कैसे पता चला?
कार्ला सारानेन ने बताया?
कौन?
मैं इस नाम के किसी शख्स को नहीं जानता।
रुजूल मेरा आदमी था।
उसे मैं उससे भी बेहतर जानता था।
मैंने उसकी जासूसी करवाई कि वह कहाँ जाता था, क्या करता था, किससे मिलता था।
वह बेवक़ूफ़ था कि उसे ऐसा महसूस नहीं हुआ।
उसकी मौत उसकी बेवकूफ़ी की वजह से हुई।
उम्मीद है आप बेवक़ूफ़ी नहीं करेंगी, मैडम।
लिनबाबा, अब हम लक्ष्मी के दाह संस्कार के लिए चिता बनाएँगे।
आप आना चाहेंगे?
माफ़ करना, जॉनी। मुझे वहाँ होने का हक़ नहीं है।
प्रभु ने मुझे बताया कि आप ख़ुद को दोष दे रहे हो।
प्रभु ज़्यादा बोलता है।
हाँ।
क़ादरभाई ने आज आपकी जान बख्श दी। यह समझदारी है?
मेरी ज़िन्दगी किसी आदमी की जागीर नहीं कि जब चाहे ले ले।
मैं उनसे और उनके धंधे से बहुत अच्छी तरह वाक़िफ़ हूँ।
ये सभी भाई... भाड़ में जाएँ।
शायद अब समय बहनों का है, पद्मा।
हमारे बीच एक सौदा हुआ था।
अगर तुम लीसा की बात कर रही हो तो मैंने अपना वादा निभाया है।
लीसा तो गई।
तो इसमें मेरी क्या ग़लती है?
फिर तुम क्यों घबरा रहे हो, मॉरिज़िओ?
मैं नहीं घबरा रहा।
मुझे लगता है घबरा रहे हो।
शायद यह एक ही पल होता है जब आदमी और औरत में कोई फ़र्क नहीं होता,
जब वो शक्तिहीन और घबराए हुए होते हैं।
पर औरतों को इसका एहसास मर्दों से कहीं ज़्यादा करवाया जाता है।
ज़्यादातर मर्दों द्वारा।
मुझे यहाँ क्यों बुलाया?
तुम्हें मेरी माफ़ी मिल सकती है।
मैं सुन रहा हूँ।
मैं चाहती हूँ कि तुम कोलाबा में मेरे लिए ब्राउन शुगर बेचो।
कोलाबा क़ादरभाई का इलाक़ा है।
लेकिन वह वहाँ पर हेरोइन नहीं बेचते।
कोई भी नहीं बेचता।
मेरी उनके प्रति कोई वफ़ादारी नहीं है। तुम्हारी है?
मेरी?
मेरी वफ़ादारी किसी के लिए नहीं है।
कम से कम, इस मामले में ईमानदार हो।
मेरी शर्तें आसान हैं।
मेरा नाम कभी नहीं आना चाहिए। मुनाफ़े का 20 प्रतिशत तुम्हारा।
चालीस। सारा जोख़िम मैं उठा रहा हूँ।
मैं तुमसे मोलभाव नहीं कर रही।
कितने पैसों की बात कर रही हो?
मेरे पास अफ़ग़ानी नशीले पदार्थों तक पहुँच है, जो इतनी मात्रा में है कि ख़त्म नहीं होंगे।
ठीक है फ़िर। सौदा पक्का।
फिर तुम्हें डरने की ज़रूरत नहीं।
मिस्टर लिन?
मेरे नाम अब्दुल्ला तहेरी है।
मेरे साथ कोई है जो आपसे मिलना चाहता है।
अच्छा। कौन है वह?
प्लीज़।
मिस्टर लिंडज़ी फ़ोर्ड?
"लिन" चलेगा।
तुमसे मिलकर ख़ुशी हुई। तुम्हारे बारे में अच्छी बातें सुनी हैं।
बम्बई में, विदेशियों के बारे में अच्छी बातें सुनकर ख़ुशी होती है।
शायद तुमने मेरे बारे में भी सुना होगा। मेरा नाम अब्देल क़ादर खान है।
तो अब तुम इस बस्ती के डॉक्टर हो?
मैं... मैं डॉक्टर होने के आसपास भी नहीं हूँ।
शायद इसलिए तुम अच्छा काम कर पा रहे हो।
डॉक्टर झोपड़पट्टियों में अपनी इच्छा से नहीं जाते।
हम उन्हें बुरा बनने पर मजबूर कर सकते हैं,
पर अच्छा बनने पर नहीं। तुम्हें ऐसा नहीं लगता?
मैंने कभी इस बारे में सोचा नहीं।
मैं सोचता हूँ तुम्हारी क्या मजबूरी रही होगी।
आपको मुझसे कोई मदद चाहिए?
अभी तक नहीं पता।
इसलिए मैं यहाँ आया हूँ,
तुम्हें न्यौता देने कि तुम कुछ वक़्त मेरे और मेरे दोस्त अब्दुल्ला के साथ गुज़ारो।
ठीक है। बुरा मत मानिए पर मुझे यह कहना ही होगा।
आपसे लोग डरते हैं।
तो आपको अंदाज़ा हो ही गया होगा कि आपके यहाँ आकर
मुझे अपनी गाड़ी में बिठाकर ले जाने की बात से मैं क्यों थोड़ा घबराया हुआ हूँ।
मैं वादा करता हूँ। आज रात तुम सुरक्षित रहोगे।
मेरे पास कोई और विकल्प है?
इंसान के पास हमेशा विकल्प होते हैं?
मुझे लगता है कि आख़िरकार, वही एक चीज़ है जो हमारे पास होती है।
ठीक है।
मुझे तो लगा था कि कर्फ्यू है।
सरकार को पता है
कि सभ्य लोगों को बड़े शहरों में एकत्र होने के लिए और शिकार करने के लिए एक जगह की ज़रूरत होती है।
तो कुछ लोग अपना काम चलाने के लिए रिश्वत देते हैं ।
आधिकारिक तौर पर, क़ानून लागू रहता है। बस पालने को मजबूर नहीं किया जाता।
इसका निर्णय कौन लेता है कि कौन सा कानून लागू होता है और कौन सा नहीं?
किसी ने एक बार कहा था कि सरकारी भ्रष्टाचार की सबसे बुरी बात यह है
कि वह बहुत सुचारू रूप से काम करती है।
रमेश!
तेरे अब्बू कैसे हैं?
ठीक हैं, क़ादरभाई। शुक्रिया।
पर मुझे एक दिक़्क़त है।
बोलो।
भाई, मेरा मकानमालिक।
वह पहले से ही दोगुना किराया ले रहा है।
उसे हमें वहाँ से निकालना है। सिर्फ़ मुझे ही नहीं, उस इमारत में रह रहे सारे परिवारों को।
और उसके पास गुंडे हैं और उन गुंडों ने हमें पीटा है।
और पिताजी को भी पीटा है।
फिर तो उनकी तबियत बिगड़ गई होगी।
नहीं, सर। आपसे मदद माँगना उनके शान के ख़िलाफ़ है
और आपको बेकार में तकलीफ़ नहीं देना चाहते।
लेकिन मैं ही...
तुम एक अच्छे बेटे हो।
उनके शान के ख़िलाफ़ कुछ नहीं कर रहे।
और तुम्हारे अब्बू को बताने की कोई ज़रूरत नहीं है
जब तक मुसीबत का हल न निकल जाए। इंशाल्लाह।
शुक्रिया। -ठीक है। हाँ।
उसकी कितनी बात समझ आई?
ज़्यादा नहीं। अपने घर और पिता के बारे में कुछ बोल रहा था।
उनका मकान मालिक उन्हें घर से निकालना चाहता है।
ज़बरदस्ती, अगर ज़रूरत पड़ी तो।
तो आप उस आदमी को डराएंगे जो इन्हें डरा रहा है?
तुम्हें यह तरीक़ा ठीक लगता है?
आपको मेरी स्वीकृति की ज़रूरत नहीं।
आप अब्देल क़ादर खान हैं।
मैं सब कुछ आसानी से कर सकता हूँ पर इसका मतलब यह नहीं कि हमेशा ऐसा ही करूँ।
मुझे बताओ। तुम क्या करते?
अगर मुझे रमेश पसंद होता और उसका मकान मालिक ग़लत कर रहा होता,
तो मैं उसके लिए वह करता जो कर सकता।
फिर चाहे वह कानून के ख़िलाफ़ हो?
इसका निर्णय कौन लेता है कि कौन सा कानून लागू होता है और कौन सा नहीं?
आख़िरकार यह मायने नहीं रखता कि कानून क्या है या उसे लागू करने वाला कौन है,
हम में से हर एक, हर अणु, हर एक ब्रह्माण्ड में,
ईश्वर की ओर बढ़ रहा है।
मैं ईश्वर को नहीं मानता।
फिर तो तुम्हारे साथ करने के लिए बहुत बातें हैं।
चलो। उसी क्लब में चलते हैं।
तुमने कहा था तुम मेरे साथ रुकोगी। -नहीं। मैंने बस यह नहीं कहा कि नहीं रुकूँगी।
तुम्हारा वादा।
मैं बहुत दूर निकल गई हूँ, लीसा। मेरे पास कोई विकल्प नहीं है।
मिस्टर क़ादर खान को निराश नहीं कर सकती।
प्लीज़। रुक जाओ।
हम दोनों की ख़ातिर।
देख रही हूँ कि इन सब का तुम पर क्या असर हो रहा है। तुम भी जानती हो।
बस मानना नहीं चाहती।
मुझे चुनो। मेरे साथ रहो।
क्योंकि यही सबसे ज़्यादा मायने रखता है।
मुझे तुम्हारी परवाह है। तुम जानती हो।
फिर भी तुम उसे चुन रही हो।
इस क्लब में बम्बई के सबसे बेहतरीन ग़ज़ल गायक शिरकत करते हैं।
ग़ज़ल क्या होता है?
मोहब्बत के गीत। ईश्वर के नाम।
इससे फ़र्क नहीं पड़ता कि तुम्हें क्या लगता है, लेकिन ईश्वर पर भरोसा जैसा कुछ नहीं होता।
या तुम उन्हें जानते हो या नहीं।
ख़ैर, मैं ईश्वर को नहीं जानता पर मुझे लगता है उनका होना नामुमकिन हैं।
उनका न होना ही यह साबित करता है कि उनका अस्तित्व है।
क्या इसका मतलब यह है कि हर चीज़ जो मुमकिन है उसका कोई अस्तित्व नहीं?
मुझे ख़ुशी है कि तुम समझ गए।
नहीं समझा।
तुम मुसीबत में हो, मेरे दोस्त।
जो हमें दिखता है वैसा कुछ भी नहीं होता। हमारी आखें हमसे झूठ बोलती हैं।
हर वो चीज़ जो सच लगती है दरअसल एक भ्रम है।
तुम, मैं, यह कमरा।
अगर सबकुछ एक भ्रम है तो हमें यह कैसे पता कि क्या करना है, कैसे जीना है?
हम झूठ कहते हैं।
एक मानसिक रूप से स्थिर आदमी, एक पागल से बेहतर झूठा होता है।
तुम्हारी आखें झूठ बोलती हैं।
तुम्हारी सोच कहती है कि यह सच नहीं, पर यही सच है।
हमें यह झूठ भाता है क्योंकि यह आसान होता है।
और यही कारण है हमारी मानसिक स्थिरता का?
मेरी शादी नहीं हुई है, और मेरा कोई बेटा नहीं है।
लेकिन अगर मैं तुमसे कहूँ कि मुझे साफ़ नज़र आता है तुम मेरे बेटे हो,
अब्दुल्ला तुम्हारा भाई है और मैं तुम्हारा पिता हूँ,
तो तुम सोचोगे यह नामुमकिन है।
तुम इसे मानने से भी इंकार करोगे। हाँ। मुझे साफ़ दिख रहा है।
तुम इस झूठ पर भरोसा करना ज़्यादा पसंद करते हो कि हम सब अजनबी हैं
और हमारे बीच कोई संबंध नहीं।
मेरे पिता हैं।
और मैं आपको नहीं जानता। आप मुझे नहीं जानते।
मुझे लगता है शायद मैं तुम्हें जानता हूँ।
तुम अपने आप से कौन सा झूठ बोलते हो, मिस्टर लिन?
मैं झूठ नहीं बोलता। झूठ बोलना छोड़ दिया है।
मुझे पता है मैं क्या हूँ, मैंने क्या किया है, और मैं किनका कर्ज़दार हूँ।
तुम्हें संगीत कैसा लगा?
बेहद ख़ूबसूरत। ऐसा कुछ पहले कभी नहीं सुना।
कुछ पूछ सकता हूँ?
आज की रात... आप मुझे यहाँ क्यों लाए?
आपको मुझसे क्या चाहिए?
तुम यहाँ क्या कर रहे हो?
बातें सुन रहा हूँ, चाय पी रहा हूँ,
यह सीख रहा हूँ कि मैं इस दुनिया के बारे में जो भी जानता हूँ, दरअसल एक भ्रम है।
मैं नशे में हूँ।
तुम बम्बई छोड़ने वाले थे।
यह आपकी दोस्त कौन है, मिस्टर लिन?
ये हैं कार्ला सारानेन।
क्या हम दोस्त हैं?
मुझे नहीं पता।
कह सकते हैं कि अब तक बम्बई में कार्ला मेरे जीवन का मुख्य हिस्सा रही है।
चाहे इसे सच्चाई मानिए या भ्रम।
मुझे लगता है यह असली है।
दरअसल,
कार्ला यह साबित करती है कि मैं सही हूँ।
अगर मैंने इसे इजाद किया होता, तो वह मेरे साथ और भी अच्छे से पेश आती।
कार्ला, अब्दुल्ला तहेरी से मिलो।
मेरा भाई कह लो पर हमारी माएँ अलग हैं,
जिसे अभी अभी मुझसे वापस मिलाया है मेरे नए दोस्त, अब्देल क़ादर खान ने।
शायद तुमने इनके बारे में पहले सुना है। -बिलकुल।
आपसे मिलकर ख़ुशी हुई, मिस सारानेन।
मुझे भी। आप सब एक दूसरे को कैसे जानते हैं?
क़िस्मत को लगा कि हमें मिलना चाहिए।
कमाल है कि ऐसा भी होता है।
हाँ, "परिस्थिति का मारा इंसान उनसे भी सरोकार रखने लगता है जिससे नहीं रखना चाहिए।"
राक्षस कौन है?
मतलब?
यह पंक्ति वह आदमी बोलता है जो राक्षस के साथ सोता है।
मिस सारानेन ने शेक्सपियर को पढ़ा है।
किसी ने मुझसे एक बार कहा था
कि ज़िन्दगी के सभी सवाल और कई सारे जवाब
शेक्सपियर के शब्दों में मिलते हैं।
क्या आप हमारे साथ बैठना चाहेंगी?
नहीं बैठ सकती। मेरे अपने मेहमान हैं यहाँ।
हमें एक काम को अंजाम देना है। मुझे उनके पास वापस जाना चाहिए।
उम्मीद है आपके काम में आपको सफ़लता मिले।
इंशाल्लाह।
उम्मीद है आपकी शाम हसीन होगी, सज्जनों।
तुमसे बात करके अच्छा लगा, लिन।
क्या यह कोई परीक्षा थी?
तुम सागर वाड़ा में मदद क्यों कर रहे हो?
उन्हें इसकी ज़रूरत थी।
तो नेकी कर रहे हो?
नहीं, जो मैं कर रहा हूँ उसमें कोई नेकी नहीं है। विश्वास कीजिए।
आदमी अच्छा या बुरा नहीं होता।
वह जो करता है, या जो नहीं करता, वह उसे अच्छा या बुरा बनाती है।
यह जगह मेरे लिए बहुत मायने रखती है।
आज रात के लिए शुक्रिया, मिस्टर खान।
प्लीज़, मुझे क़ादरभाई बुलाओ।
क़ादरभाई।
काफ़ी अच्छी कोशिश थी।
शायद क़िस्मत मुझे इन लोगों के पास, पिता और भाई के पास ले आया है।
लेकिन उसके बाद जो हुआ वह मेरे चुनाव पर निर्भर था,
जैसा कि क़ादर ने कहा।
तुमने उसे छीन लिया। तुमने मेरी माँ को मुझसे छीन लिया।
मेरा उनके सिवाय कोई नहीं था।
हाँ।
मैं छीनना नहीं चाहता था, पर छीन लिया।
रवि, मैं थक गया हूँ हर बार ग़लतियाँ कर के।
तुम मुझ पर उससे वार करोगे?
रवि!
तुम क्या कर रहे हो, रवि?
रवि, बेटा...
तुम्हारी माँ नहीं रही।
तुमने ऐसा किया तो इसका अंजाम तुम्हारे लिए अच्छा नहीं होगा।
समझे?
यह बच्चा तुम्हारी हत्या का भार
अपने विवेक पर लेकर नहीं जी सकता, मिस्टर लिन।
तुम मतलबी और बेवक़ूफ़ हो जिसे इस बात का एहसास नहीं था।
मेरी झोपड़ी में जाओ। अब तुम मेरे परिवार के साथ रहोगे।
नहीं, कासिम चाचा। मैं उसे चोट नहीं पहुँचाऊँगा पर...
रवि। जैसा बोलता हूँ वैसा करो।
जाओ।
तुमने उससे क्या कहा?
यही कि अब वह मेरे परिवार के साथ रहेगा।
लक्ष्मी की झोपड़ी अब तुम्हारी हुई, मिस्टर लिन।
जब लोगों को तुम्हारे मदद की ज़रूरत होगी, तुम यहीं मिलोगे।
और यह मैं तुम्हें कोई तोहफ़ा नहीं दे रहा।
हाँ।
ग्रेगरी डेविड रॉबर्ट्स द्वारा लिखे उपन्यास शांताराम पर आधारित
उप-शीर्षक अनुवादक: दीप्ती सेनगुप्ता